section_heading: Gledanost
paragraph_text: Prve godine emitiranja serija Hitna služba pred male ekrane privlačila je 19 milijuna gledatelja po epizodi što ju je postavilo na drugo mjesto najgledanijih televizijskih serija, odmah iza Seinfelda. Sljedeće dvije godine Hitna služba bila je najgledaniji televizijski program u Sjevernoj Americi. Gotovo punih pet godina Hitna služba i Seinfeld su se izmjenjivale na prvom mjestu gledanosti, ali 1998. godine Seinfeld je završio s emitiranjem pa je Hitna služba ponovno zasjela na tron. Posljednju epizodu serije gledalo je 16,4 milijuna ljudi.<ref> Najgledanija epizoda serije uopće je Hell and High Water iz druge sezone koju je gledalo 48 milijuna ljudi.<ref>